MEGÁLLAPODÁS
TARTOZÁS RÉSZLETEKBEN TÖRTÉNŐ MEGFIZETÉSÉRŐL

amely létrejött egyrészről 

Martfű Város Önkormányzata (5435 Martfű, Szent István tér 1. – képviseli dr. Papp Antal polgármester), mint jogosult (továbbiakban: Jogosult), és 

Rákócziújfalu Község Önkormányzata (5084 Rákócziújfalu, Rákóczi út 26. – képviseli Papp János polgármester), mint kötelezett (továbbiakban: Kötelezett) között 

az alulírott napon és helyen, az alábbi feltételekkel:


1.) 	Szerződő felek rögzítik, hogy Jogosult, mint felperes és Kötelezett, mint alperes között számlatartozás megfizetése iránt peres eljárás volt folyamatban I. fokon a Szolnoki Járásbíróság, II. fokon a Szolnoki Törvényszék előtt.

a)	A Szolnoki Járásbíróság 14.P.20.525/2013/24. számú ítéletében kötelezte Kötelezettet 11.252.246,- Ft, valamint ezen összegből 8.306.509,- Ft után 2011. október 28. napjától kezdődően, 2.478.997,- Ft után 2012. január 21. napjától kezdődően, és 466.740,- Ft után 2012. január 21. napjától kezdődően 2013. június 30. napjáig a késedelemmel érintett egyes féléveket megelőző félév utolsó napján érvényes jegybanki alapkamat 7 %-kal növelt mértékével megegyező késedelmi kamat, és 2013. július 01. napjától kezdődően a kifizetés napjáig a késedelemmel érintett naptári félév első napján érvényes jegybanki alapkamat 8 százalékponttal növelt mértékű késedelmi kamat megfizetésére.

Kötelezte továbbá Kötelezettet, hogy fizessen meg Jogosultnak 714.500,- Ft elsőfokú perköltséget.

b)	A másodfokon eljáró Szolnoki Törvényszék 4.Pf.20.501/2015/7.számú ítéletében a fent hivatkozott ítéleti rendelkezést akként változtatta meg, hogy a fizetendő összeget 11.189.980,- Ft összegre szállította le azzal, hogy 2012. január 21-től 2.416.731,- Ft után köteles Kötelezett az elsőfokú ítéletében írt késedelmi kamatot megfizetni.

Kötelezte továbbá Kötelezettet, hogy fizessen meg Jogosultnak 317.500,- Ft másodfokú perköltséget.

2.) 	Szerződő felek rögzítik, hogy az 1. b) pontban leírtak szerinti 11.189.980,- Ft tőke összegéből Kötelezett 2014. október 30. napján 1.553.370,- Ft-ot megfizetett, így tartozása a mai napon 9.636.610,- Ft tőke, továbbá az 1. pont szerinti perköltségek, valamint kamatok összege.

3.) 	A 2. pontban meghatározott tőke, valamint ezen összeg utáni késedelmi kamatok, valamint a 2. pont szerint megfizetett 1.553.370,- Ft után 2014. október 30. napjáig járó törvényes késedelmi kamatot, valamint az I. és II. fokú eljárás során felmerült, összesen 1.032.000,- Ft perköltség Kötelezett általi megfizetésére Felek az alábbi megállapodást kötik:

a) 	Kötelezett kötelezettséget vállal arra, hogy a 2. pontban megjelölt valamennyi kötelezettségét a lehető legkorábbi időpontban ÖNHIKI támogatás igénybevételével kívánja megfizetni. Kedvező elbírálás esetén a folyósítást követő első banki napon a még hátralékos teljes összeget átutalással megfizeti Jogosult e célra megjelölt bankszámlaszámára.

b) 	Felek az ÖNHIKI kedvező elbírálásáig és Kötelezett általi egyösszegű teljesítésig az alábbi részletfizetési megállapodást kötik:

Kötelezett kötelezettséget vállal arra, hogy 2016. május 15. napjától kezdődően 8 hónap alatt részletfizetési kedvezmény igénybevételével megfizeti Jogosultnak a 2. pontban megjelölt teljes tartozását. 

Felek megállapodnak arról, hogy a tőke és a perköltség együttes összege – 10.668.610,- Ft – törlesztésére Kötelezett havonta köteles 1.333.576,- Ft-ot minden hónap 15. napjáig átutalással megfizetni Jogosult részére az általa megjelölt bankszámlaszámra. Az első részlet megfizetésének határideje 2016. május 15. napja.

Szerződő felek megállapodnak továbbá, hogy az 1. pontban részletezett törvényes késedelmi kamatot, valamint a 2. pontban megjelölt 1.553.370,- Ft után 2014. október 30. napjáig járó törvényes késedelmi kamatot Kötelezett az utolsó törlesztő részlet megfizetésével egyidejűleg egy összegben fizeti meg Jogosult részére.

5.) 	Jogosult kötelezettséget vállal arra, hogy Kötelezett kötelezettségének jelen megállapodás szerinti teljesítése esetén nem indít végrehajtási eljárást követelése érvényesítése érdekében.

6.) 	Felek megállapodnak, hogy amennyiben Kötelezett a jelen megállapodás 3. b) pontjában megjelölt részletfizetési kedvezményben foglaltakat nem teljesíti, és a havonta esedékes részleteket határidőre nem, vagy nem a jelen megállapodás szerinti összegben fizeti meg Jogosult részére, úgy a jelen megállapodás szerinti részletfizetési kedvezményt elveszíti, és a teljes, még hátralékos tartozása egy összegben válik esedékessé, melyet Jogosult végrehajtási eljárás keretében érvényesít.

[bookmark: _GoBack]7.) 	Felek megállapodnak, hogy a jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezéseit alkalmazzák.

Felek jelen megállapodásukat előzetes szóbeli egyeztetéseiket követően elolvasás és tartalmának közös értelmezését követően, mint akaratukkal mindenben megegyezőt, jóváhagyólag írták alá.


Martfű, 2016. április ___.

